**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 604/2017**

**ΑΔΑ:** 7ΞΦΘΩΨΑ-1ΝΖ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 53ο/2017 Της 27Ης ΝΟΕΜΒΡΙΟΥ 2017**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘ Αποδοχή ή μη γνωμοδότησης σχετικά με αποζημίωση ή μη οχήματος του κ. Καρτάλη Γεωργίου λόγω φθορών με εξώδικο συμβιβασμό ’’**

Στην Άρτα, σήμερα, 27-11-2017 και ώρα 09:00 π.μ. στο Δημοτικό Κατάστημα του Δήμου Αρταίων συνήλθε σε συνεδρίαση η Οικονομική Επιτροπή του Δήμου Αρταίων, ύστερα από την αρ. **45090/23-11-2017** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (6) μέλη:

|  |  |
| --- | --- |
| **ΠΑΡΟΝΤΕΣ**   1. **Τσιρογιάννης Χρήστος**   **(Πρόεδρος)**  **2. Βλάχος Μιχαήλ**  **3. Σιαφάκας Χριστόφορος**  **4. Χαρακλιάς Κων/νος**  **5. Ζέρβας Κων/νος**  **6. Πανέτας Γεώργιος** | **ΑΠΟΝΤΕΣ**    **1.Βασιλάκη-Μητρογιώργου**  **Βικτωρία**  **2. Κοσμάς Ηλίας**  **3.Παπαϊωάννου Κων/νος** |

Στη συνεδρίαση παραβρέθηκαν ως ειδικώς προσκεκλημένοι Ο Γενικός Γραμματέας κ. Σερβετάς Ηλίας και η Ειδική Σύμβουλος του Δημάρχου κ. Σφαλτού Χαρίκλεια

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η επιτροπή έκανε δεκτή πρόταση του Προέδρου της να συζητηθούν (3) έκτακτα θέμα

Ο κ. Πρόεδρος εισηγούμενος το 3ο τακτικό Θέμα: **Αποδοχή ή μη γνωμοδότησης σχετικά με αποζημίωση ή μη οχήματος του κ. Καρτάλη Γεωργίου λόγω φθορών με εξώδικο συμβιβασμό.** έθεσε υπόψη της Οικονομικής Επιτροπής του Δήμου Αρταίων την γνωμοδότηση της Ειδικής Συμβούλου του Δημάρχου κ. Σφαλτού Χαρίκλειας σχετικά με την αποζημίωση οχήματος του κ. Καρτάλη Γεωργίου λόγω φθορών που υπέστη το όχημα του στο πίσω αριστερό παράθυρο από πέτρα λόγω εργασιών κοπής χόρτων στην κεντρική πλατεία Κωστακιών. , σύμφωνα με την οποία κρίνεται συμφέρουσα και σκόπιμη η επίτευξη εξώδικου συμβιβασμού με τον αιτούντα, με τον οποίο (συμβιβασμό) ο Δήμος θα αποζημιώσει τον αιτούντα, καταβάλλοντάς του το ποσό που δαπάνησε για την αποκατάσταση του οχήματός τους , ήτοι 194,92€ αποφεύγοντας περαιτέρω δικαστικές δαπάνες.

Ακολούθησε διαλογική συζήτηση και στη συνέχεια ο κ. Πρόεδρος κάλεσε την Επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις Ν. 3463/2006 και Ν.3852/2010 και την γνωμοδότηση της ειδικής συμβούλου του Δημάρχου κ. Σφαλτού Χαρίκλειας

**ΑΠΟΦΑΣΙΖΕΙ ΟΜΟΦΩΝΑ**

**Α.** Εγκρίνει την γνωμοδότησητης δικηγόρου ειδικής συμβούλου του Δημάρχου κ. Σφαλτού Χαρίκλειας για εξώδικο συμβιβασμό μεταξύ Δήμου και του αιτούντος κ. Καρτάλη Γεωργίου

**Β.** Εγκρίνει το συμβιβαστικό διακανονισμό μεταξύ του Δήμου και του **κ. Καρτάλη Γεωργίου** με την καταβολή σ΄αυτόν ποσού **194,92€** για υλικές ζημιές που υπέστη το όχημα του, με αρ. κυκλοφορίας **ΙΟΤ 5835** Ι.Χ, που ήταν σταθμευμένο στην κεντρική πλατεία Κωστακιών στις 23-8-2017, με την προϋπόθεση χορήγησης εξοφλητικής απόδειξης της συνολικής απαίτησης τους μετά την καταβολή του ανωτέρω ποσού και αφού παραιτηθούν από κάθε δικαίωμα από την ανωτέρω αιτία σύμφωνα με τα άρθρα 416, 423 και 424 Α.Κ, θεωρώντας τον εαυτό τους πλήρως εξοφλημένο και ικανοποιημένο.

**Γ.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 604 /2017**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

**ΤΣΙΡΟΓΙΑΝΝΗΣ Κ. ΧΡΗΣΤΟΣ**

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*