**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 615/2017**

**ΑΔΑ:** ΩΝ01ΩΨΑ-Μ1Τ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 53ο/2017 Της 27Ης ΝΟΕΜΒΡΙΟΥ 2017**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘ *Έγκριση πραγματοποίησης δαπάνης για συμμετοχή εκπροσώπου του Δήμου στο 2ο Πανελλήνιο συνέδριο ψηφιοποίησης Πολιτιστικής κληρονομιάς.* ’’**

Στην Άρτα, σήμερα, 27-11-2017 και ώρα 09:00 π.μ. στο Δημοτικό Κατάστημα του Δήμου Αρταίων συνήλθε σε συνεδρίαση η Οικονομική Επιτροπή του Δήμου Αρταίων, ύστερα από την αρ. **45090/23-11-2017** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (6) μέλη:

|  |  |
| --- | --- |
| **ΠΑΡΟΝΤΕΣ**   1. **Τσιρογιάννης Χρήστος**   **(Πρόεδρος)**  **2. Βλάχος Μιχαήλ**  **3. Σιαφάκας Χριστόφορος**  **4. Χαρακλιάς Κων/νος**  **5. Ζέρβας Κων/νος**  **6. Πανέτας Γεώργιος** | **ΑΠΟΝΤΕΣ**    **1.Βασιλάκη-Μητρογιώργου**  **Βικτωρία**  **2. Κοσμάς Ηλίας**  **3.Παπαϊωάννου Κων/νος** |

Στη συνεδρίαση παραβρέθηκαν ως ειδικώς προσκεκλημένοι Ο Γενικός Γραμματέας κ. Σερβετάς Ηλίας και η Ειδική Σύμβουλος του Δημάρχου κ. Σφαλτού Χαρίκλεια

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η επιτροπή έκανε δεκτή πρόταση του Προέδρου της να συζητηθούν (3) έκτακτα θέμα

Ο Πρόεδρος εισηγούμενος το 14ο τακτικό θέμα: ***Έγκριση πραγματοποίησης δαπάνης για συμμετοχή εκπροσώπου του Δήμου στο 2ο Πανελλήνιο συνέδριο ψηφιοποίησης Πολιτιστικής κληρονομιάς.*** έθεσε υπόψητης Επιτροπής την εισήγηση Υπηρεσίας οποία αναφέρει τα εξής: Με το αριθμ. 71/12-11-2017 συννημένο έγγραφο, ο Δήμος Αρταίων ενημερώθηκε για τη διοργάνωση του 2ου Πανελλήνιου Συνεδρίου Ψηφιοποίησης Πολιτιστικής Κληρονομιάς-/EuroMed 2017 (2nd Pan-Hellenic Conference on Digital Cultural Heritage-EuroMed 2017) που διοργανώνεται στο Βόλο , από 1-3 Δεκεμβρίου 2017 , από το Τεχνολογικό Πανεπιστήμιο Κύπρου---ΤΕΠΑΚ, το ΑΕΙ Πειραιά Τ.Τ., το Πανεπιστήμιο Θεσσαλίας και το Δίκτυο «Περραιβία» – Δευτεροβάθμιος Οργανισμός Πολιτισμού και Επιστημών και συνδυάζεται με τα παγκόσμια Συνέδρια EuroMed που διοργανώνει το ΤΕ.ΠΑ.Κ. στην Κύπρο κάθε δύο χρόνια.

Το Συνέδριο τελεί υπό την Αιγίδα της ΑΕ του Προέδρου της Δημοκρατίας κυρίου Προκοπίου Παυλοπούλου και της Α.Θ. του Παναγιοτάτου Οικουμενικού Πατριάρχου Κωνσταντινουπόλεως κ.κ. Βαρθολομαίου, ενώ έχει την υποστήριξη και συνεργασία του Υπουργείου Ψηφιακής Πολιτικής, Τηλεπικοινωνιών και Ενημέρωσης της Ελλάδος, του Υπουργείου Πολιτισμού και Αθλητισμού, του Υπουργείου Τουρισμού, του Ελληνικού Οργανισμού Τουρισμού, της Πρεσβείας της Κύπρου στην Αθήνα του Υπουργείου Παιδείας και πολιτισμού της Κύπρου και της Περιφέρειας Θεσσαλίας.

Στο συνέδριο θα παρουσιαστούν πάνω από εκατό επιστημονικές εργασίες σε έξι (6) θεματικές ενότητες στο χώρο του πολιτισμού, του τουρισμού και της ψηφιοποίησης, ενώ θα εκδοθούν ηλεκτρονικά πρακτικά (e-book). Αναλυτικότερα κατά την διάρκεια του συνεδρίου θα παρουσιασθούν οι τελευταίες εξελίξεις στο θέμα των τεχνολογιών αιχμής και έξυπνων συστημάτων, τα χρηματοδοτικά εργαλεία μεγάλων ερευνητικών προγραμμάτων και διακρατικών συνεργασιών, ενώ έχουν κληθεί ως Keynote Speakers αναγνωρισμένοι επιστήμονες που πρωτοπορούν στο μεγάλο θέμα της ψηφιοποίησης και της διάσωσης της πολιτιστικής μας κληρονομιάς. Κατά τη διεξαγωγή του συνεδρίου θα υπάρχει δυνατότητα παρακολούθησης και μέσω ζωντανής μετάδοσης (live).

Θεματικοί άξονες - Οι ενδεικτικοί θεματικοί άξονες προβληματισμού του Συνεδρίου είναι:

* Νέες τεχνολογίες στις ανθρωπιστικές επιστήμες
* Η ψηφιοποίηση στην Αρχαιολογία και τον τουρισμό
* Ψηφιακή Πολιτιστική κληρονομιά και η διαχείριση της
* Συντήρηση, Προστασία και ανάδειξη της πολιτιστικής κληρονομιάς στο ψηφιακό πολυμεσικό περιβάλλον και διαδίκτυο (Εκπαίδευση, Τουρισμό, κτλ)
* Νομικό πλαίσιο και ψηφιοποίηση της Πολιτιστικής Κληρονομίας (συμβάσεις, προγράμματα, πνευματικά δικαιώματα)
* Εμπειρίες, νέες προκλήσεις και προοπτικές για την ψηφιακή κοινωνία της Πολιτιστικής Κληρονομίας.

Στο συνέδριο συμμετέχουν εκατοντάδες έγκριτοι επιστήμονες υψηλής εξειδίκευσης, που προέρχονται εκτός από την Ελλάδα και την Κύπρο από τις χώρες: ΗΠΑ, Μεγάλη Βρετανία, Καναδά, Γερμανία, Ιταλία, Γαλλία, Ισπανία, Πορτογαλία, Αίγυπτο, Κατάρ ,Τουρκία κ.ά. Στις εργασίες θα συμμετέχει και ο Υπουργός Παιδείας και Πολιτισμού της Κύπρου κ. Κων. Καδής όπως επίσης και ο Digital Champion της Κύπρου κ. Στ. Χειμώνας και πολλά άλλα υψηλόβαθμα στελέχη πολλών πανεπιστημίων, αλλά και της Ελληνικής και Κυπριακής Δημόσιας Διοίκησης .

Προσδοκώμενα οφέλη: - Στο 2ο Πανελλήνιο Συνέδριο Ψηφιοποίησης Πολιτιστικής Κληρονομιάς θα έχουν την ευκαιρία να συναντηθούν μεταξύ τους σημαντικότατοι επιστήμονες της Ψηφιοποίησης, να ανταλλάξουν απόψεις και να σχεδιάσουν το μέλλον τους μέσα στην έρευνα και στην επιστήμη. Τα αποτελέσματα του 1ου Συνεδρίου στον τομέα των συνεργασιών ήταν εντυπωσιακά, αφού μέσα από αυτές αξιοποιούνται πόροι της Ευρωπαϊκής Ένωσης, που αφορούν τον Πολιτισμό, ιδιαίτερα εν όψει του έτους 2018, που θεσμοθετήθηκε ως έτος Πολιτιστικής Κληρονομιάς για την Ευρώπη. Επειδή η Τοπική Αυτοδιοίκηση έχει άμεσο ενδιαφέρον στον τρόπο με τον οποίο θα προστατευτεί, αλλά και θα αναδειχτεί η πολιτιστική κληρονομιά κάθε τόπου και κάθε γωνιάς της Ελλάδας, η συμμετοχή εκπροσώπου του Δήμου Αρταίων στο Συνέδριο, μόνο θετικά θα συνεισφέρει και θα μεταφέρει γνώσεις και καλές πρακτικές, πέρα από το ότι θα υπάρξει πανελλήνια, αλλά και διεθνής δικτύωση Φορέων Τοπικής Αυτοδιοίκησης, πάνω στο θέμα της προβολής της Πολιτιστικής Κληρονομιάς, δημιουργώντας έτσι ένα ισχυρό ρεύμα πολιτιστικού τουρισμού (αρχαιολογικοί χώροι, βυζαντινά μνημεία, έθιμα, παραδόσεις κλπ.) και προβολής της πολιτιστικής κληρονομιάς στην επικράτεια του Δήμου Αρταίων.

Το κόστος συμμετοχής στο 2ο Πανελλήνιο Συνέδριο Ψηφιοποίησης Πολιτιστικής Κληρονομιάς, που διοργανώνεται από το Δίκτυο Περραιβία ( ΧΡΗΣΤΟΥ ΒΛΑΧΟΔΗΜΟΥ 1 – ΕΛΑΣΣΟΝΑ ΘΕΣΣΑΛΙΑΣ, ΑΦΜ 999254092, ΔΟΥ Α΄ ΛΑΡΙΣΑΣ), ανέρχεται σε 90,00 € ανά άτομο. Προτείνονται οι παρακάτω υπάλληλοι για συμμετοχή στο Συνέδριο ως εκπρόσωποι του Δήμου Αρταίων:

1. Aρκουμάνης Αθανάσιος, αναπληρωτής προϊστάμενος του τμήματος πολιτιστικής και τουριστικής ανάπτυξης

Παρακαλούμε για την λήψη απόφασης σχετικά με τα κάτωθι:

α) Tην έγκριση συμμετοχής του Δήμου Αρταίων με έναν εκπρόσωπο στο 2ο Πανελλήνιο Συνέδριο Ψηφιοποίησης Πολιτιστικής Κληρονομιάς, που διοργανώνεται από το Δίκτυο Περραιβία ( ΧΡΗΣΤΟΥ ΒΛΑΧΟΔΗΜΟΥ 1 – ΕΛΑΣΣΟΝΑ ΘΕΣΣΑΛΙΑΣ, ΑΦΜ 999254092, ΔΟΥ Α΄ ΛΑΡΙΣΑΣ).

β) Τον ορισμό του Αρκουμάνη Αθανασίου, αναπληρωτή προϊσταμένου του τμήματος πολιτιστικής και τουριστικής ανάπτυξης, ως εκπροσώπου του Δήμου Αρταίων στο 2ο Πανελλήνιο Συνέδριο Ψηφιοποίησης Πολιτιστικής Κληρονομιάς.

γ) Την έγκριση της δαπάνης συμμετοχής του Δήμου Αρταίων στο 2ο Πανελλήνιο Συνέδριο Ψηφιοποίησης Πολιτιστικής Κληρονομιάς, η οποία ανέρχεται στο ύψος των 90,00 €.

δ) Τη διάθεση της απαιτούμενης πίστωσης σε βάρος του ΚΑ 00-6073 «Δαπάνες επιμόρφωσης προσωπικού και συμμετοχής σε συνέδρια & σεμινάρια», η οποία ανέρχεται στο ύψος των 90,00 €

Ακολούθησε διαλογική συζήτηση και στη συνέχεια ο κ. Πρόεδρος κάλεσε την Επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις των άρθρων 158 & 160 του Ν. 3463/2006, Ν.3852/2010, Ν. 4412/2016 άρθρο 118 την εισήγηση της Υπηρεσίας

**ΑΠΟΦΑΣΙΖΕΙ ΟΜΟΦΩΝΑ**

**Α.** Εγκρίνει σύμφωνα με το ιστορικό της παρούσης τη συμμετοχή του Δήμου Αρταίων με έναν εκπρόσωπο στο 2ο Πανελλήνιο Συνέδριο Ψηφιοποίησης Πολιτιστικής Κληρονομιάς, που διοργανώνεται από το Δίκτυο Περραιβία ( ΧΡΗΣΤΟΥ ΒΛΑΧΟΔΗΜΟΥ 1 – ΕΛΑΣΣΟΝΑ ΘΕΣΣΑΛΙΑΣ, ΑΦΜ 999254092, ΔΟΥ Α΄ ΛΑΡΙΣΑΣ).

**Β.** Εγκρίνει την συμμετοχή του υπαλλήλου Αρκουμάνη Αθανασίου, αναπληρωτή προϊσταμένου του τμήματος πολιτιστικής και τουριστικής ανάπτυξης, ως εκπροσώπου του Δήμου Αρταίων στο 2ο Πανελλήνιο Συνέδριο Ψηφιοποίησης Πολιτιστικής Κληρονομιάς.

**Γ.** Εγκρίνει την πραγματοποίηση της δαπάνης του Κ.Α. 00-6273 ’’Δαπάνες επιμόρφωσης προσωπικού και συμμετοχής σε συνέδρια και σεμινάρια (συμμετοχή ενός υπαλλήλου στο 2ο Πανελλήνιο Συνέδριο Ψηφιοποίησης Πολιτιστικής Κληρονομιάς- Βόλος 1 έως 3 Δεκεμβρίου 2017)’’ ποσού 90,00€

**Β.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 615 /2017**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

***ΤΣΙΡΟΓΙΑΝΝΗΣ ΧΡΗΣΤΟΣ***

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*